Document ID: 31992R1156

Title and Content:
ΚΑΝΟΝΙΣΜΟΣ (ΕΟΚ) αριθ. 1156/92 ΤΟΥ ΣΥΜΒΟΥΛΙΟΥ της 28ης Απριλίου 1992 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως της αγοράς στον τομέα των οπωροκηπευτικών ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι το άρθρο του κανονισμού (ΕΟΚ) αριθ. 1035/72 περί κοινής οργανώσεως της αγοράς στον τομέα των οπωροκηπευτικών (2) προβλέπει ότι οι έλεγχοι συμφωνίας των οπωροκηπευτικών με τους κανόνες ποιότητας που έχουν καθοριστεί πραγματοποιείται δειγματοληπτικά- ότι το άρθρο 9 του ίδιου κανονισμού επεκτείνει τη δυνατότητα αυτή στα εισαγόμενα προϊόντα- ότι, από την πείρα που αποκτήθηκε, φαίνεται ότι πολλές τρίτες χώρες μπορούν να χρησιμοποιήσουν με ικανοποιητικούς όρους τον έλεγχο των προϊόντων από τις δικές τους υπηρεσίες ελέγχου- ότι εφεξής, για την καλή διοικητική και εμπορική διαχείριση, θα πρέπει να προβλεφθεί η έγκριση τέτοιων υπηρεσιών για την πραγματοποίηση ελέγχων ποιότητας ως να είχαν πραγματοποιηθεί σε μία κοινοτική ζώνη αποστολής- ότι, για το σκοπό αυτό, θα πρέπει να συμπληρωθεί το άρθρο 10 του κανονισμού (ΕΟΚ) αριθ. 1035/72, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 10 παράγραφος 1 του κανονισμού (ΕΟΚ) αριθ. 1035/72, το ακόλουθο κείμενο προστίθεται ως δεύτερο εδάφιο: "Αυτά τα μέτρα μπορούν να περιλαμβάνουν, για τα προϊόντα που προορίζονται να εισαχθούν στην Κοινότητα, την έγκριση των επίσημων υπηρεσιών ελέγχου της τρίτης χώρας εξαγωγής. Οι δαπάνες που προκύπτουν από τους ελέγχους που αποφασίζονται από την Επιτροπή βαρύνουν την Κοινότητα." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 28 Απριλίου 1992.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 3489
1602
614
1115
3632

EuroVoc IDs (Expanded): 3489
1602
614
1115
3632

Dataset Source: meu

Split: train